Ronaldudan Lukakugacha. APLda mavsumning eng omadli va omadsiz transferlari ro‘yxati tuzildi

ESPN nashri APL 2021/22-yilgi mavsumining eng omadli va omadsiz transferlari ro‘yxatini tuzib chiqdi.

Unga ko‘ra, “Inter”ni tark etib, “Brentford”ga o‘tgan Kristian Eriksen eng omadli transfer deya baholandi. Ikkinchi o‘rinni “Liverpul”ning yangi futbolchisi Luis Dias egalladi. Ushbu mavsum transferi “Vest Hem” tomonidan to‘liq sotib olingan Kreyg Douson kuchli uchlikni yakunlab bergan. “Manchester Yunayted” yulduzi Krishtianu Ronaldu esa beshinchi o‘rindan joy olgan.
Mavsumning eng yaxshi transferlari:
1. Kristian Eriksen (“Brentford”, erkin agent)
2. Luis Dias (“Liverpul”, 37 million funt)
3. Kreyg Douson (“Vest Hem”, 2 million funt)
4. Konor Gallaher (“Kristal Pelas”, ijara)
5. Krishtianu Ronaldu (“Manchester Yunayted”, 13,5 million funt)
6. Martin Edegor (“Arsenal”, 30 million funt)
7. Den Bern (“Nyukasl” 13 million funt)
8. Mark Gehi (“Kristal Pelas”, 18 million funt)
9. Bruno Gimaraes (“Nyukasl”, 35 million funt)
10. Joze Sa (“Vulverhempton”, 7 million funt).
Shuningdek, APLda joriy mavsumning eng omadsiz transferlari reytingi ham tuzildi. “Chelsi” tomonidan 97,5 million funtga xarid qilingan Romelu Lukaku reytingda yetakchilikni qo‘lga oldi. Undan keyingi o‘rinlarda “Borussiya D” safidan “Manchester Yunayted”ga o‘tgan Jeydon Sancho va 2021/22-yilgi mavsumning eng qimmat transferlaridan biriga aylangan Jek Grilish o‘rin olgan.
Mavsumning eng omadsiz transferlari:
1. Romelu Lukaku (“Chelsi”, 97,5 million funt)
2. Jeydon Sancho (“Manchester Yunayted”, 73 million funt)
3. Jek Grilish (“Manchester Siti”, 100 million funt)
4. Dele Alli (“Everton”, erkin agent)
5. Rafael Varan (“Manchester Yunayted”, 43 million funt)
6. Nikola Vlashich (“Vest Hem”, 26,8 million funt)
7. Aleks Kral (“Vest Hem”, ijara)
8. Yannik Vestergor (“Lester”, 15 million funt)
9. Brayan Xil (“Tottenhem”, 22,5 million funt)
10. Billi Gilmor (“Norvich”, ijara).